Boroviči

**Boroviči** () om Venäman lidn da lidnankund Uz'lidnan agjan päivnouzmas. Se om agjan kahtenz' lidn eläjiden lugun mödhe, Borovičin rajonan administrativine keskuz.

## Istorii
Eländpunkt mainitase ezmäižen kerdan vl 1495 Derevan pätinan aigkirjas kuti *Borovičin pagast* (), vl 1564 — *Borovičin Riveihut*-torguimiž-radnikžilo (). Vn 1612 uhokus tora Borovičinno tegihe Ročinman i Pol'šanman sodavägiden keskes. Žilo sai lidnan statusad vl 1770, vedihe jarmankoid kahtišti vodes. Vezite kadoti znamoičendad «Moskv — Piter»-raudten sauvondan jäl'ghe vl 1851. *Boroviči*-raudtestancii om sen koumekümnekilometrižen sarakon lopstancijaks Uglovk-žilospäi, radoi passažiroiden täht vll 1876−2012, nügüd' om vaiše jüguiden täht.

Boroviči šingotase sauvondmaterialiden tegimil (lämoinvastaižed tegesed, savič, raudbetontegesed) sijaližel torhudel, kartonfabrikal, sömtegimištol (lihakombinat, maidtegim), mehanižel tegimel (punümbriradai instrument), uksiden i mebel'fabrikoil, mugažo elektrokomponentoiden tegim i bobaižiden edheotand ratas.

## Geografijan andmused

Lidn sijadase Mstan randoil (Il'mjärven bassein), 90 m ü.m.t. keskmäižel korktusel.

Matkad Surhe Uz'lidnhasai om 155 km päivlaskmha orhal vai 177 km avtotedme. Lähembaine lidn om Okulovk 35 km päivlaskmha orhal vai 40 km avtol.

## Tobmuz
Boroviči om lidnankundan üks'jäižeks eländpunktaks.

Lidnankundan tobmuden pämez' om sen Deputatoiden nevondkundan ezimez'. Edeline nevondkundan ezimez' om Oleg Strigin (*Олег Стрыгин*), radoi vn 2015 sügüz'kuspäi.

## Eläjad
Vn 2010 Venäman rahvahanlugemižen mödhe lidnan eläjiden lugu oli 53 690 ristitud, rajonan koume nelländest, vn 2021 — 47 883 ristitud. Kaik 50 896 ristitud elihe lidnas vl 2017. Kaikiš suremb lidnan ristitišt oli 69 tuh. eläjid vl 1987.

Ortodoksižen hristanuskondan seičemetoštkümne pühäpertid oma saudud lidnas: Pühän Jumalanmaman Emäganpäivän kafedraline päjumalanpert' (om saudud vll 1798−1800), kuz' jumalanpertid, nell' kodipühäpertid i koume časounäd. Pühän Hengen jumalankodi (16. voz'sadaspäi) udessündutase, ühtennimine päjumalanpert' i kaks' jumalanpertid oma siš.

## Openduz
Lapsiden opendusen aluzkundad oma vižtoštkümne päivkodid (nomer 1, 2, 4, 6 (kaks' adresad), 12, 13, 14 (kaks' adresad), 15 (kaks' adresad), 19, 24, 26..29, 30 (kaks' adresad)), augotižškol (nomer 3), kuz' keskškolad (nomer 1, 4, 7, 8, 9, 11), gimnazii, adaptiruidud škol nomer 1, školanirdpol'žen radon keskuz, čomamahtoiden škol A.K. Lädovan nimed, sportškol.

Borovičin sauvondindustrijan da ekonomikan tehnikum (ende kaivuzkeramine tehnikum), Borovičin agrotegimištoline tehnikum, pedagogine i medicinine kolledžad oma lidnan professionaližen opendusen aluzkundoikš.

## Galerei

Боровичи Техникум горно-керамический.jpg|Borovičin sauvondindustrijan da ekonomikan tehnikum (2019)
Монастырь Свято-Духов.jpg|Pühän Hengen mez'jumalankodi, vn 2016 nägu
Borovichi, Novgorod Oblast, Russia - panoramio.jpg|Lämoinvastaižiden tegesiden kombinat vl 2015
Боровичи. Спортивный комплекс. - panoramio.jpg|«Olimp»-sportkompleks, 2010
Железнодорожный вокзал Боровичи.jpg|*Boroviči*-päraudtestancii vl 2012


## Homaičendad


## Irdkosketused
* Lidnan i rajonan tobmuden sait (''boradmin.gosuslugi.ru'').